*Tämä artikkeli käsittelee rap-artistia. Curling-areenasta katso Ice Cube (Sotši).*

**Ice Cube** (oikealta nimeltään **O’Shea Jackson**, s. 15. kesäkuuta 1969) on yhdysvaltalainen rap-artisti ja näyttelijä. Hän aloitti uransa 1980-luvun jälkipuoliskolla gangsta-rap-yhtyeessä N.W.A. josta hän siirtyi vuonna 1989 menestyksekkäälle soolouralle. Hänen musiikkiuraansa ovat värittäneet hänen provokatiivisten sanoitustensa aiheuttamat kohut. Ice Cube teki näyttelijädebyyttinsä vuoden 1991 elokuvassa *Boyz n the Hood – kulman kundit*, ja ensimmäisten sooloalbumiensa jälkeen hän alkoi keskittyä musiikin julkaisemisen lisäksi elokuvauraansa. Hän on toiminut sittemmin myös käsikirjoittajan, tuottajan ja ohjaajan roolissa.

Elämäkerta
----------

### Varhainen elämä ja ura

Ice Cube syntyi Los Angelesin South Centralissa vuonna 1969. Hänen isänsä oli puutarhanhoitaja ja äitinsä sairaalan vastaanottovirkailija. Vanhemman veljen lisäksi hänellä oli siskopuoli, joka tapettiin hänen ollessa 12-vuotias. Rap-artistit Del the Funky Homosapien ja Kam ovat Ice Cuben serkkuja. Ice Cube kasvoi Van Wick Streetillä South Centralissa, joka oli hänen nuoruudessaan ongelmallista aluetta. Hän pärjäsi koulussa hyvin, ja hänen vanhempansa siirsivät hänet opiskelemaan paikallisesta koulusta William Howard Taft High Schooliin varakkaammalle Woodland Hillsin alueelle. Erilainen ympäristö sai hänet miettimään, miksei hänen kotiseutunsa epäkohdat saaneet enempää huomiota.

Ice Cube kiinnostui hip hop -kulttuurista nuorena, ja hän alkoi kirjoittamaan riimejä opiskellessaan high schoolissa. Hän tapasi ystävänsä Sir Jinxin kautta tämän serkun Dr. Dren, joka oli jo tuolloin saanut mainetta DJ:nä. Ice Cube alkoi esiintymään Dr. Dren juhlissa, joka toimi pian tuottajanakin Ice Cuben silloisen yhtyeen julkaisemilla singleillä.

Ice Cube high schoolin päättövuotenaan (1987)Dr. Dren kautta Ice Cube tutustui Eazy-E:n kanssa. Hän kirjoitti tälle kappaleen "Boys-N-The-Hood", ja tästä yhteistyöstä syntyi pohja N.W.A.-yhtyeelle. Hän oli mukana kirjoittajana ja esiintyjänä Macola Recordsin julkaisemalla levytyksellä, josta yhtye sai julkisuutta ennen debyyttialbumiaan.

High schoolin jälkeen Ice Cube opiskeli arkkitehtisuunnittelua Arizonassa. Kun hän sai opintonsa suoritettua, hän alkoi työstää N.W.A.:n kanssa albumia *Straight Outta Compton*, jonka kappaleista hän oli kirjoittamassa suurinta osaa. Albumi julkaistiin vuonna 1988 Ruthless Recordsin kautta. Gangsta rap -genren merkkipaaluna pidetyn Straight Outta Comptonin aiheita olivat muun muassa jengi- ja poliisiväkivalta, ja vaikka se herätti syytöksiä rikollisuuden ylistämisestä ja ala-arvoisesta kielenkäytöstä, sai se myös arvostusta kriitikoilta ja kaupallista menestystä. Ice Cube koki, ettei hän kuitenkaan saanut työpanoksestaan ansaitsemaansa korvausta, ja kiistan seurauksena hän erosi N.W.A.:sta vuonna 1989.

### Soolouran alku

Ice Cube liittyi eroamisensa jälkeen Da Lench Mob -ryhmään, jonka kanssa hän teki ensimmäisen sooloalbuminsa *AmeriKKKa’s Most Wanted*. Vuonna 1990 julkaistu levy herätti kohua sen poliittisuuden ja aggressiivisuuden takia. Seuraavana vuonna Ice Cube debytoi valkokankaalla John Singletonin elokuvassa *Boyz n the Hood - kulman kundit* Doughboyn roolissa. Samana vuonna hän julkaisi toisen sooloalbuminsa *Death Certificate*, joka oli ensimmäistä levyäkin kiistellympi.

Vuonna 1992 Ice Cube julkaisi kolmannen sooloalbuminsa, *The Predatorin*. Levy ei ollut enää niin aggressiivinen kuin edeltäjänsä: esimerkiksi musiikkityyli oli vaihtunut g-funkiin. Albumista tuli Ice Cuben menestynein, koska sitä myytiin Yhdysvalloissa viisi miljoonaa kappaletta, mikä oikeutti viisinkertaiseen platinalevyyn. Tässä vaiheessa Ice Cuben katsotaan julkaisseen uransa tärkeimmät albumit. Samana vuonna hän tuotti myös Da Lench Mobin debyyttialbumin, *Guerrillas In Tha Mist*.

Ice Cube julkaisi seuraavana vuonna albumin *Lethal Injection*, mutta se ei menestynyt yhtä hyvin kuin edeltäjänsä. Samana vuonna hän myös vieraili Tupac Shakurin *Strictly 4 My N.I.G.G.A.Z...* -albumilla. 

### Kasvava keskittyminen elokuvauraan

Ice Cube alkoi julkaista omia albumejaan aiempaa harvemmin. Osasyynä tähän oli hänen kasvava keskittyminen elokuvauraansa. Hän teki ennen seuraavan sooloalbuminsa julkaisua *Murder Was the Case* -soundtrackille Dr. Dren kanssa singlen "Natural Born Killaz" vuonna 1994 ja vuonna 1996 uuden Westside Connection -yhtyeensä kanssa albumin *Bow Down*, joka nousi Billboard 200 -listalla toiseksi ja myi platinaa. Elokuvapuolella hän esiintyi näihin aikoihin muun muassa John Singleltonin ohjauksessa *Higher Learning* ja F. Gary Grayn kulttiklassikossa *Friday*, jota hän oli ollut myös käsikirjoittamassa. Hänen oma esikoisohjauksensa *The Players Club* ilmestyi vuonna 1998, ja sen soundtrackiin sisältyi hänen singlensä "We Be Clubbin". Hän perusti lisäksi elokuvatuotantoyhtiön CubeVision.

 

Myöhemmin samana vuonna Ice Cube julkaisi kuudennen sooloalbuminsa *War & Peace - Volume 1 (The War Disc)*. Se myi platinaa, kuten hänen aiemmatkin albuminsa. Albumi sai jatkoa vuonna 2000 *War & Peace - Volume 2 (The Peace Disc)* -albumista, jolla vierailevat muun muassa kaksi N.W.A.:n entistä jäsentä, Dr. Dre ja MC Ren.

Ice Cube vuonna 2006.
2010-luvun alkuun mennessä ilmestyivät myös levyt *Greatest Hits*, joka sisälsi vanhojen hittien lisäksi kaksi uutta kappaletta, Westside Connectionin *Terrorist Threats*, nopeasti kultaa myynyt*lähde?* *Laugh Now, Cry Later*, jälleen Billboard 200 -listan kärkikymmenen joukkoon yltänyt *Raw Footage* ja *I Am the West*, jolla esiintyivät myös Ice Cube kaksi poikaa. Ice Cube nimettiin yhdeksi kaikkien aikojen parhaista rap-artisteista Hip-Hop Honorissa vuonna 2006. Hän jatkoi aktiivisesti myös elokuvauraansa, ja hän oli mukana esimerkiksi elokuvissa *Next Friday*, *Friday After Next*, *Ghosts of Mars*, *Barbershop* ja *Ollaanko jo perillä?*.

### Everythang’s Corrupt ja myöhempi ura

Ice Cube esiintymässä vuonna 2012.
Vuonna 2012 Ice Cube ilmoitti työskentelevänsä kymmenennen albuminsa parissa, jonka nimen kerrottiin olevan *Everythang's Corrupt.* Hän julkaisi samannimisen kappaleen samana vuonna, joka on albumin ensimmäinen single. Hän julkaisi muitakin singlejä 2013–2014, mutta albumin julkaisu viivästyi kiireisen elokuva- ja televisiouran vuoksi.

Samoihin aikoihin Ice Cube näytteli muun muassa komediaelokuvassa *21 Jump Street* ja sen jatko-osassa *22 Jump Street*. Hän oli mukana tuottamassa vuonna 2015 julkaistua N.W.A.:n tarinan kertovaa elokuvaa *Straight Outta Compton*. Elokuvassa Ice Cubea näytteli hänen poikansa O’Shea Jackson Jr.

Kesäkuussa 2017 Ice Cube julkaisi kappaleet "Only One Me", "Good Cop, Bad Cop" ja "Dominate The Weak" osana *Death Certificate* -albumin 25-vuotisjuhlajulkaisua. Hänelle omistettiin 12. kesäkuuta 2017 tähti Hollywood Walk of Famella. Samana vuonna hän perusti yhdessä Jeff Kwainetzin kanssa 3x3-koripalloliigan BIG3 muun uransa ohella.

*Everythang’s Corrupt* -projekti alkoi edetä taas vuonna 2018. 9. marraskuuta Ice Cube julkaisi albumin toisen singlen "Arrest the President", ja 4. joulukuuta julkaistiin levyn kolmas single "That New Funkadelic". *Everythang’s Corrupt* -albumin julkaisupäivä oli kolme päivää myöhemmin. Albumi sai kriitikoilta ristiriitaisen vastaanoton.

2020-luvun alussa Ice Cube perusti yhdessä Snoop Doggin, Too Shortin ja E-40:n kanssa superyhtyeen Mount Westmore. Yhtye julkaisi esikoisalbuminsa vuonna 2022.

Esiintymiset Suomessa
---------------------

Ice Cube esiintyi Suomessa ensimmäistä kertaa urallaan 23. heinäkuuta 2008 Helsingin jäähallissa.

17. elokuuta 2012 Ice Cube esiintyi Tampereella Blockfest-kaupunkifestivaalilla.

Henkilökohtainen elämä
----------------------

Ice Cube avioitui vuonna 1992 Kim Woodruff-Jacksonin kanssa. Parilla on neljä lasta. Hänen poikansa O'Shea Jackson Jr. on näyttelijä ja rap-artisti. Myös hänen toinen poikansa Darrell Jackson on tehnyt uraa rap-artistina.

Ice Cube sai kristillisen kasvatuksen, mutta hän kääntyi muslimiksi 1990-luvun alussa. Hänen serkkunsa Kam tutustutti hänet Nation of Islam -järjestöön, joskaan hän ei liittynyt sen varsinaiseksi jäseneksi. Myöhemmin Ice Cube kuitenkin totesi pitävänsä uskontoja ihmisten keksiminä ja viallisina, ja ettei hän "seuraa ketään", mutta uskovansa silti yhteen Jumalaan. Vuoden 2017 haastattelussa häneltä kysyttiin harjoittaako hän islamia, johon hän vastasi myönteisesti, mutta sanoi myös mahdollisesti vaihtavansa uskontoa elämänsä aikana.

Diskografia
-----------

*Pääartikkeli: Ice Cuben diskografia*
### Albumit

#### Soolo

* *AmeriKKKa’s Most Wanted* (1990) - 2x platinaa
* *Kill at Will* (EP) (1990) - platinaa
* *Death Certificate* (1991) - 2x platinaa
* *The Predator* (1992) - 3x platinaa
* *Lethal Injection* (1993) - 2x platinaa
* *War & Peace Vol. 1 (The War Disc)* (1998) - 2x platinaa
* *War & Peace Vol. 2 (The Peace Disc)* (2000) - platinaa
* *Laugh Now, Cry Later* (2006) - platinaa
* *Raw Footage* (2008) - kultaa
* *I Am the West* (2010) - kultaa
* *Everythang's Corrupt* (2018)

#### Kokoelma-albumit

* *Bootlegs & B-Sides* (1994) - kultaa
* *Featuring... Ice Cube* (1997) - kultaa
* *Greatest Hits* (2001) platinaa
* *In the Movies (2007)*

#### N.W.A:n kanssa

* *N.W.A. and the Posse* (1987) - kultaa
* *Straight Outta Compton* (1988) - 2x platinaa
* *Greatest Hits* (1996) - platinaa
* *The N.W.A. Legacy, Vol. 1: 1988-1999* (1999) - platinaa
* *The N.W.A. Legacy, Vol. 2* (2002)
* *The Best of N.W.A. - The Strength of Street Knowledge* (2007)

#### Westside Connectionin kanssa

* *Bow Down* (1996) - platinaa
* *Terrorist Threats* (2003) - kultaa
* *World Wide West Side* (2004)

#### CIA:n kanssa

* *My Posse* (1987)

#### Da Lench Mobin kanssa

* *Guerillas in tha Mist* (1992) - kultaa
* *Planet of da Apes* (1994)

Filmografia
-----------

### Näyttelijänä

* *Boyz n the Hood – kulman kundit* (1991) – "Doughboy" Darin Baker
* *Tunkeutujat* (*Trespass*) (1992) – Savon
* *CB4* (1993) – himself in segment
* *Lasikilpi* (*The Glass Shield*) (1994) – Teddy Woods
* *Higher Learning* (1995) – Fudge
* *Friday* (1995) – Craig Jones
* *Dangerous Ground* (1997) – Vusi Madlazi
* *Anakonda* (*Anaconda*) (1997) – Danny Rich
* *The Players Club* (1998) – Reggie
* *I Got the Hook Up* (1998) – Gun Runner
* *Kolme kuningasta* (*Three Kings*) (1999) – SSgt. Chief Elgin
* *Thicker Than Water* (1999) – Slink
* *Next Friday* (2000) – Craig Jones
* *Ghosts of Mars* (2001) – James 'Desolation' Williams
* *Kahden keikan välillä* (*All About the Benjamins*) (2002) – Bookum
* *BarberShop* (2002) – Calvin Palmer
* *Friday After Next* (2002) – Craig Jones
* *Hanaa!* (*Torque*) (2004) – Trey
* *BarberShop 2: Back in Business* (2004) – Calvin
* *Ollaanko jo perillä?* (2005) – Nick Persons
* *xXx 2: The Next Level* (2005) – Darius Stone
* *Ollaanko jo valmiita?* (2007) – Nick Persons
* *The Extractors* (2008)
* *First Sunday* (2008) – Durell
* *The Janky Promoters* (2009) – Russell Redds
* *Lottery Ticket* (2010)
* *Rampart* (2011)
* *21 Jump Street* (2012) – Capt. Dickson
* *22 Jump Street* (2014) – Capt. Dickson
* *Ride Along* (2014) – James Payton
* *Manolon lumoava matka* (2014)
* *Ride Along 2* (2016)
* *Barbershop: The Next Cut* (2016) – Calvin Palmer, Jr.
* *xXx: Return of Xander Cage* (2017)
* *Fist Fight* (2017)
* *The High Note* (2020)

### Ohjaajana/käsikirjoittajana/tuottajana

* *Friday* (1995) käsikirjoittaja, päätuottaja
* *Dangerous Ground* (1997) päätuottaja
* *The Players Club* (1998) käsikirjoittaja, ohjaaja, päätuottaja
* *Next Friday* (2000) käsikirjoittaja, tuottaja
* *All About The Benjamins* (2002) tuottaja
* *Friday After Next* (2002) käsikirjoittaja, tuottaja
* *BarberShop 2: Back in Business* (2004) päätuottaja
* *BarberShop: The Series* (2005) päätuottaja
* *Ollaanko jo perillä?* (2005) tuottaja
* *Beauty Shop* (2005) päätuottaja
* *Black. White.* (2006) päätuottaja
* *Ollaanko jo valmiita?* (2007) tuottaja
* *Friday: The Animated Series* (2007) päätuottaja
* *The Janky Promoters* (2009) käsikirjoittaja
* *Lottery Ticket* (2010) käsikirjoittaja
* *Straight Outta Compton* (2015) tuottaja

Lähteet
-------

1. 1 2 3 4 5 6 7 8 9 10 11 12  Ice Cube *www.britannica.com*. Encyclopaedia Britannica. Viitattu 12.2.2023. (englanniksi)
2. ↑  Behind the Music: Ice Cube
3. 1 2 3 4 5  Ice Cube *Biography.com*. Viitattu 12.2.2023. (englanniksi)
4. 1 2  Ice Cube *AllMusic*. Viitattu 22.11.2017.
5. ↑  Ice Cube *Contactmusic.com*. Viitattu 7.12.2016. (englanniksi)
6. ↑  Ice Cube - Actor/Musician *www.teenink.com*. Viitattu 10.7.2017.
7. ↑  DEL tha funkee homosapien *ensim.hieroglyphics.com*.  14.8.2007.  Arkistoitu 14.8.2007. Viitattu 29.12.2017.
8. ↑  10 Rap Cult Classics You Need to Hear (Part 1) Kam Neva Again (1993) *Complex*. Viitattu 29.12.2017. (englanniksi)
9. 1 2 3  Gerrick D. Kennedy: *Parental Discretion Is Advised: The Rise of N.W.A and the Dawn of Gangsta Rap*. Simon & Schuster.
10. ↑  Brian Coleman: The Making of Ice Cube’s "AmeriKKKa’s Most Wanted" *Cuepoint*.  13.10.2014. Viitattu 7.12.2018.
11. ↑  Ice Cube donates to old high school *Express.co.uk*.  8.10.2011. Viitattu 7.12.2018. (englanniksi)
12. ↑  Gail Hilson Woldu: *The Words and Music of Ice Cube*. ABC-CLIO.
13. 1 2  An Interview with Ice Cube *Believer Magazine*.  1.1.2004. Viitattu 11.2.2023. (englanniksi)
14. 1 2 3 4 5 6 7 8 9 10 11 12  Ice Cube Biography, Songs, & Albums *AllMusic*. Viitattu 12.2.2023. (englanniksi)
15. ↑  Ice Cube: Building On His Vision *web.archive.org*.  26.1.2012.  Arkistoitu 26.1.2012. Viitattu 7.12.2018.
16. ↑  Huey, Steve: Straight Outta Compton. AllMusic. Viitattu 25.2.2023.
17. ↑  Franklin, Melissa: Straight Outta Compton is a classic album – but did it help or harm 'Hub City'? *The Guardian*.  9.8.2018. Viitattu 25.2.2023. (englanniksi)
18. ↑  McDermott, Maeve: N.W.A's 'Straight Outta Compton' turns 30 – and is just as essential today *USA Today*.  2018. Viitattu 25.2.2023. (englanniksi)
19. 1 2  Ice Cube Says 'You Don't Get Here By Yourself' at Hollywood Walk of Fame Ceremony *Billboard*. Viitattu 22.11.2017.
20. ↑  Boyz n the Hood - Kulman kundit (1991)
21. 1 2  Westside Connection Preps New 'Threat' *Billboard*. Viitattu 22.11.2017.
22. ↑  Ice Cube Interview *Contactmusic.com*.  7.1.2009. Viitattu 12.2.2023.
23. ↑  Jayson Rodriguez: Lil' Kim, MC Lyte Put Female MCs Center Stage At Hip-Hop Honors *MTV News*. Viitattu 11.12.2018. (englanniksi)
24. ↑  Ice Cube Announces New Album "Everything's Corrupt" *HotNewHipHop*.  2012.  Arkistoitu 12.7.2018. Viitattu 22.11.2017.
25. ↑  HipHopDX - Ice Cube Details New Song "Everythang's Corrupt" & Album, Praises Kendrick Lamar *HipHopDX*. Viitattu 22.11.2017. (englanniksi)
26. ↑  Ice Cube - Age, Movies & NWA *Biography*.  8.9.2020. Viitattu 12.2.2023. (englanniksi)
27. ↑  Matthew Jacobs: Ice Cube On N.W.A's 'Reality Rap' And 'Straight Outta Compton' Movie *Huffington Post*.  15.4.2015. Viitattu 2.12.2017. (englanniksi)
28. ↑  Straight Outta Compton (2015). IMDb.
29. ↑  Straight Outta Compton on epätasainen leffa Dr. Dren ja Ice Cuben gangstarapista | Muropaketti.com *Muropaketti.com*.  30.9.2015. Viitattu 22.11.2017.
30. ↑  Ice Cube Lands Behind Bars In The 'Good Cop Bad Cop' Video *MTV News*. Viitattu 27.11.2017. (englanniksi)
31. ↑  Hear Ice Cube's Fiery New Song 'Only One Me' on 'Death Certificate' Reissue *Rolling Stone*.  Arkistoitu 1.12.2017. Viitattu 27.11.2017.
32. ↑  Doyle Rader: BIG3 Basketball Is More Than Just Entertainment, It's Serious Business *Forbes*. Viitattu 15.12.2018. (englanniksi)
33. ↑  Lee Moran: Ice Cube Taunts Donald Trump With Explicit New Track ‘Arrest The President' *Huffington Post*.  10.11.2018. Viitattu 14.11.2018. (englanniksi)
34. 1 2  Ice Cube Premiers "That New Funkadelic" & Explains Solo Album Delay *HipHopDX*.  4.12.2018. Viitattu 5.12.2018.
35. ↑  Ice Cube ja Snoop Dogg mukana uudessa hip hop -veteraanien superryhmässä – "Meidän iässämme on hyvä aika tehdä tällaista" *Soundi.fi*.  18.3.2021. Viitattu 12.2.2023.
36. ↑  Condé Nast: Mount Westmore: SNOOP CUBE 40 $HORT *Pitchfork*.  11.1.2023. Viitattu 12.2.2023. (englanniksi)
37. ↑  Ice Cube Suomeen (Arkistoitu – Internet Archive)
38. ↑  Ice Cube saapui Suomeen - katso kuva! *Iskelmä*.  17.8.2012. Viitattu 8.12.2016.
39. ↑  IMDb
40. 1 2  Martin Cizmar: Ice Cube Is One of Rap's Original Gangsters, But He Is Also One of Hip-Hop's Most Unconventional Political Activists *Willamette Week*. Viitattu 7.12.2018. (englanniksi)
41. ↑  Stereo Williams: The Original Gangsta: Ice Cube on 25 Years of ‘AmeriKKKa’s Most Wanted,’ Kendrick Lamar, and Cops *The Daily Beast*.  7.6.2015. Viitattu 7.12.2018. (englanniksi)
42. ↑  Chillin' with Cube *The Guardian*.  25.2.2000. Viitattu 8.3.2018. (englanniksi)
43. ↑  Kam Recalls Introducing Ice Cube To The Nation Of Islam *HipHopDX*.  31.12.2015. Viitattu 8.3.2018. (englanniksi)
44. ↑  Marlow Stern: Ice Cube on Donald ‘Easy D’ Trump: ‘Everybody Is Getting What They Deserve’ *The Daily Beast*.  10.2.2017. Viitattu 7.12.2018. (englanniksi)

Aiheesta muualla
----------------

* Kuvia tai muita tiedostoja aiheesta **Ice Cube** Wikimedia Commonsissa

* Virallinen kotisivu
* Ice Cube Internet Movie Databasessa. (englanniksi)
* Ice Cube Discogs-sivustolla.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
	+ 2
* VIAF
* WorldCat
	+ 2

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Ruotsi
* Tšekki
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Trove
* Elonet

 |
|  |
| Muut | 
* SNAC
* IdRef

 |

 |